kardosdrur/scandi-wiki huggingface dataset:
Siebenbäumen

Siebenbäumen er en kommune i det nordlige Tyskland, beliggende i Amt Sandesneben-Nusse i den nordvestlige del af Kreis Herzogtum Lauenburg. Kreis Herzogtum Lauenburg ligger i delstaten Slesvig-Holsten.

Geografi 
Siebenbäumen ligger omkring 36 km nordøst for Hamborg, 16 km sydvest for Lübeck, 16 km nordnordvest for Mölln og cirka 15 km nordvest for Ratzeburg.

Eksterne kilder/henvisninger 

  
 Kommunens side  på amtets websted.
 Statistikamt Nord – Bevölkerung der Gemeinden in Schleswig-Holstein 4. Quartal 2014 (XLSX-Data) (Fortschreibung auf Basis des Zensus 2011)

Byer i Slesvig-Holsten
Byer i Kreis Herzogtum Lauenburg
De Lijn

Vlaamse Vervoersmaatschappij De Lijn (Dansk: Det Flamske Trafikselskab De Lijn) De Lijn ("Linien"), er et offentligt trafikselskab drevet af den flamske lokalregering i Belgien. De Lijn blev grundlagt i 1991 efter at de offentlige trafikselskaber i Antwerpen og Gent blev fusioneret med den flamske del af NMVB (Nationale Maatschappij van Buurtspoorwegen, eller  "Nationale Selskab af Regionale Sporveje").

Den Socialistiske politiker Steve Stevaert fra Hasselt indførste en politik om at indbyggere over 65 med registreret adresse i Flandern kunne køre gratis overalt i Flandern. Der findes ligeledes programmer der gør det billigere for personer under 25. De Lijn anses for et vigtigt element til at lette den ofte svært fremkommelige trafik, sammen med NMBS/SNCB (Belgiens statsbaner)

I 2008, transporterede De Lijn mere end 508 mio. passagerer, i et område med ca. 6,5 mio. indbyggere.

De Lijn afdelinger:
 Antwerpen sporveje, med bane både på gadeniveau og underjordisk. (Antwerpen Pre-metro).
 Ghent sporveje, for det meste spor på veje, med enkelte strækninger for sig selv.
 Belgiens kyst sporveje bane langs hele den belgiske kyst mellem De Panne og Knokke.
 Alle busser med rute helt eller dellvist i Flandern. På grund af det tætte jernbanenetværk, virker intercitybusserne som lokal trafik mellem de store byer og de omgivende småsamfund. Rejsetiden mellem de store byer er ofte længere med intercitybusserne da de betjener de mange små byer undervejs, og derfor ikke kører en direkte rute. Busserne er indrettet som bybusser, og ikke som turistbusser. I Limburg provinsen der ikke har så mange jernbanelinier er intercitybusserne den vigtigste transportform. Her findes også express-intercitybusser.
 Flextrafik (er tilgængelig i tyndt befolkede områder).

Kilder 

Transportvirksomheder fra Belgien
Transport i Belgien
Sigurd Espersens Vej (Hirtshals)

Sigurd Espersens Vej  er en 2+1 sporet omfartsvej der går udenom det østlige Hirtshals. 

Vejen åbnede den 27. juni 2016 og skal være med til at lede den tunge lastbiltrafik og færgetrækket der kommer fra Thorshavn på Færøerne og Seydisfjordur på Island, bliver ledt uden om byen, og til Hirtshals Transport Center samt E39 Hirtshalsmotorvejen der går mod Aalborg. 

Derudover skal vejen være med til at aflaste det andet færgetræk som der er i Hirtshals Havn, og som kommer fra Stavanger, Bergen, Langesund, Kristianstad og Larvik.

Kilder 

Hirtshals
Omfartsveje i Danmark
Grådig algoritme

En grådig algoritme er en algoritme som hele tiden vælger det som ser bedst ud i øjeblikket. For eksempel kan problemet med at give byttepenge tilbage løses med en grådig algoritme. For at give færrest muligt mønter tilbage, er det bedst at hele tiden give mønter med størst mulig værdi retur. 46 kr. = 20 kr. + 20 kr. + 5 kr. + 1 kr. = 4 mønter.

Kendetegnet for en grådig algoritme, er at det ikke er muligt at ændre de allerede foretagne valg. I eksemplet med byttepenge, betyder det at algoritmen må vælge at give 20 kr., uden at vide om der findes en god måde at give de resterende 26 kr. på. 

Grådige algoritmer er generelt hurtige, men giver ikke altid den rigtige løsning. Antag, at der findes en mønt med en værdi af 16 kr. I så fald vil den optimale tilbagelevering af byttepenge være 20 kr. + 16 kr. + 10 kr. = 3 mønter. Dermed er det i mange tilfælde nødvendigt at bruge dynamisk programmering for at kunne afprøve flere forskellige muligheder parallelt. 

Andre eksempler hvor grådige algoritmer er nyttige, er i en vægtet graf at bruge Prims algoritme for at finde mindste udspændende træ og Dijkstras algoritme for at finde korteste vej.

Ofte er det også nok at finde en god løsning, som ikke behøver at være optimal. Grådige algoritmer kan da ofte give tilnærmelsesvise løsninger på relativt kort tid.

Algoritmer
Livets eliksir

Livets eliksir (ordet eliksir er fra  - al-'iksīr) eller livseliksir, også kendt som udødelighedens eliksir og undertiden sidestillet med de vises sten, er en mytisk trylledrik der ved indtagelse fra et bestemt bæger og på et bestemt tidspunkt, efter sigende skænker drikkeren evigt liv og/eller evig ungdom. Denne eliksir siges også at være i stand til at skabe liv. 

Beslægtet med myterne om Thoth og Hermes Trismegistos, hvoraf begge i adskillige fortællinger siges at have drukket af "de hvide dråber" (flydende guld) og dermed have opnået udødelighed, hvilket er nævnt i Nag Hammadi-teksterne.

Alkymisterne og forskellige kulturer har igennem tiderne søgt efter forskellige metoder på at skabe denne eliksir.

Historie

Europa 

Greven af St. Germain, en 1800-tals adelig af usikker herkomst og mystiske evner, havde angiveligt eliksiren og skulle være adskillige hundreder af år gammel. Mange europæiske opskrifter krævede at eliksiren skulle lagres i ure, for at forstærke effekten af udødelig på brugeren. Franskmanden Nicolas Flamel skulle angiveligt også have skabt eliksiren.

I populærkultur 
Livets eliksir har været en inspiration, plotpunkt, eller emne i kunstneriske værker inklusiv animation, tegneserier, film, musicals, bøger og spil. Som eksempler herpå er Doctor Who samt Harry Potter og de Vises Sten.

Kilder 

Alkymi
Videnskab i middelalderen
Arabiske ord og vendinger
Ingeborg Magnusdatter af Sverige

Ingeborg Magnusdatter af Sverige, (født tidligst 1277, død 1319), var en svensk prinsesse og dansk dronning. Hun var datter af Magnus Ladulås og Helvig af Holstein af Sverige.

Ingeborg var omkring 10 år gammel, da hun blev trolovet med den danske barnekonge Erik Menved. Parret blev gift i Helsingborg i 1296. Efter som de var i nær slægt, måtte der indhentes pavelig dispensation, men denne fik de ikke før efter ægteskabsindgåelsen.

Parret fik mellem otte og fjorten børn, og samtlige døde som små. I 1318 fik hun en søn, som overlevede. Ifølge en legende skulle hun vise frem barnet til almenheden fra sin vogn og mistede i det samme taget, hvorved det faldt i bakken og døde.

Ingeborg gik i kloster i Roskilde året før hun døde. Hun ligger begravet i Skt. Bendts Kirke i Ringsted ved siden af sin mand.

Litteratur

Eksterne henvisninger 
 
 Salomonsen
 Dansk biografisk leksikon

Ikke-regerende dronninger af Danmark
Huldre (demo)

Huldre er den selvbetitlede debut-EP fra det danske folkmetalband Huldre. Den blev udgivet i den 1. oktober 2010. Alle demoens sange blev udgivet igen på gruppens debutalbum Intet Menneskebarn i 2012. Musikmagasinet GAFFA gav demoen tre ud af seks stjerner.

Spor 
 "Ulvevinter" - 4:04
 "Havgus" - 3:48
 "Skovpolska" - 3:36
 "Spillemand" - 3:02
 "Knoglekvad" - 3:35

Medvirkende 

 Bjarne Kristiansen - bas
 Jacob Lund - trommer
 Lasse Olufson  - guitar
 Laura Emilie Beck - violin
 Nanna Barslev - vokal

Referencer

Eksterne henvisninger 
Huldre - Huldre på Discogs
Huldre på Encyclopaedia Metallum

Debutalbum fra 2010
Folkemetal-album
Album fra Danmark
Debut EP'er
Nederlandenes folkeafstemning om EU's samarbejdsaftale med Ukraine

Nederlandenes folkeafstemning om EU's samarbejdsaftale med Ukraine var en folkeafstemning i Nederlandene den 6. april 2016, hvor der blev stemt nej til godkendelsen af EU's samarbejdsaftale med Ukraine. 

Folkeafstemningsspørgsmålet var "Er De for eller imod loven om godkendelse af samarbejdsaftalen mellem Den Europæiske Union og Ukraine?"

Da samarbejdsaftalen er blevet nedstemt, vil Generalstaterne blive nødt til at vedtage en opfølgende lov om hvorvidt samarbejdsaftalen skal ophæves eller effektueres alligevel.

Grunden til at der skulle afholdes en folkeafstemning var, at der var blevet indgivet over 427.000 gyldige anmodninger på bare seks måneder, hvilket er mere end kravet om 300.000 gyldige anmodninger for at få en folkeafstemning. Resultatet af folkeafstemningen har opsættende virkning og er ikke-bindende.

Vælgererklæringer 
GeenPeil, et samarbejde mellem hjemmesiden GeenStijl, Burgercomité EU og zForum voor Democratie, oprettede kampagnen hvor man samlede de nødvendige vælgererklæringer. De anvendte en webapplikation til at indsamle, printe og aflevere underskrifterne til den hollandske valgkommission ().

Den 14. oktober 2015 annoncerede valgkommissionen at begge faser var færdiggjorte.

Appel 
Som resultat af brugen af web-baserede underskrifter blev en appel sendt til De Raad van State (regeringens institution for statsretslige spørgsmål) om at det ikke var godt nok. Den 26. oktober udmeldte rådet at fordringshaveren ingen retsmæssig interesse havde i sagen og afviste med disse ord appellen. Den 29. oktober udmeldte Folkeafstemningsudvalget at folkeafstemningen vil blive holdt den 6. april 2016.

Resultat 

I alt stemte 61,6 % imod og 38,4 % for. Valgdeltagelsen var 32,2 %.

Reaktioner 
Som svar på parlamentariske spørgsmål sagde ministerpræsident Mark Rutte at han vil afvente folkeafstemningens resultat indtil han bestemmer sig for hvordan han vil handle. Et flertal i Generalstaternes andetkammer, med undtagelse af VVD og D66, har sidenhen meldt ud at de vil respektere folkeafstemningens resultat hvis over 30 % vil stemme, selvom at det ikke er bindende.

Den hollandske regering føre en kampagne for godkendelse af aftalen. Rutte har sagt at det er godt for den Europæiske Union og Holland: "Vi er en handlende nation. Vi står ved frihandel og dette skal Ukraine ikke blive holdt uden for [...] Folk som er tilbøjelige til at stemme nej tror at dette er Ukraine's første skridt hen mod medlemskab i den Europæiske Union. Dette har intet at gøre med tiltrædelse."

Simon Otjes, researcher ved
Dokumentationscenteret for Hollands politiske partier (DNPP) ved Rijksuniversiteit Groningen, har angivet at hvis man "sætter folkeafstemningen i gang nu, før starten af kampagnen, vil der højst sandsynligt være over 30 % der stemmer, og et flertal af disse hælder til at stemme nej. Rundspørger indikerer at når folk bliver fortalt om det virkelige indhold af aftalen, vælger respondenter at foretrække det."

Meningsmålinger

Kilder 

Politiske valg i 2016
EU-politik
Politiske valg i Holland
Augustenborgstien

Augustenborgstien er en 7 km lang sti som forbinder flere naturområder omkring Augustenborg. Stien begynder ved Augustenborg Slot hvor man først går igennem slotsparken og Augustenborg Skov og fortsætter ruten langs  Augustenborg Fjord og ender ved golfklubben i det smukke naturområde ved Mjang Dam.

Augustenborg Slot er opkaldt efter Augusta af Slesvig-Holsten-Sønderborg-Glücksborg, og slottet gav navn til hertugslægten Slesvig-Holsten-Sønderborg-Augustenborg, der ejede området i flere hundrede år. Slottet tilhører den danske stat og blev anvendt som psykiatrisk hospital fra 1932 til 2015. 2016 opretter NaturErhvervstyrelsen en afdeling på slottet.
Slotsparken parallelt med Augustenborg Fjord har mange gamle og sjældne træer. Særlig kendt er det 200 år gamle  H.C. Andersens Lind lindetræ, hvor  H. C. Andersen sad på en bænk og digtede.

Augustenborg Skov en del af den barokhave, der lå vest for Augustenborg Slot i 1700-tallet. Den varierede skov med mange gamle træer og dødt ved er et artsrigt fugleområde, som giver gode livsbetingelser for hulrugende fugle som korttået træløber,  huldue, spætmejse og stor flagspætte. Til stor skallesluger er der opsat redekasser. Ravnen har været fast beboer gennem mange år. I skovbunden findes spiselige laksebær, som er en nordvestamerikansk hindbærart, der sandsynligvis stammer fra den gamle barokhave. Laksebær betragtes i dag som en invasiv art. Om foråret er skovbunden dækket af en rig flora af hvide og gule anemoner, Almindelig Bingelurt, Vorterod, Almindelig Guldnælde, Stor Fladstjerne og Skovmærke.

Lillehav og den inderste del af Augustenborg Fjord er vildreservat. I vinterhalvåret kan man opleve store flokke af troldænder, taffelænder  og enkelte bjergænder.

Bro Vold er en befæstet bebyggelse fra overgangen mellem vikingetiden og den tidlige middelalder omkring år 1220. Befæstningen har fungeret som vejspærring ved et vigtigt vadested og som handelsplads i sommerhalvåret. Dengang var det muligt at sejle ind til Bro Vold fra Augustenborg Fjord gennem Lillehav og Nydam.

Mjang Dam et 88 hektar stort mose-, eng- og søområde, og er et af de fineste fugleområder på Als. Det er et meget talrigt fugleliv, der især er karakteriseret ved arter, der har tilpasset sig rørskoven.  
Mod nord grænser engene ved Mjang Dam op til Sønderborg Golfklubs baner.

Ekstern henvisning og kilde 
 naturstyrelsen.dk/

Lokaliteter i Sønderborg Kommune
Stier i Danmark
Geografiske områder i Sønderjylland (i Danmark)
Vandreruter i Danmark
WrestleMania 32

WrestleMania 32 var den 32. udgave af pay-per-view-showet WrestleMania produceret af verdens førende wrestlingorganisation, WWE. Det fandt sted d. 3. april 2016 fra AT&T Stadium i Arlington, Texas foran 76.976 tilskuere. 

Showets hovedattraktion var en VM-titelkamp mellem den regerende verdensmester Triple H og Roman Reigns. Derudover mødtes The Undertaker og Shane McMahon, samt Brock Lesnar og Dean Ambrose.

Resultater 
 WWE Intercontinental Championship; Zack Ryder besejrede Kevin Owens Dolph Ziggler, Sami Zayn, Sin Cara, Stardust og The Miz i en ladder match
 Chris Jericho besejrede AJ Styles
 League of Nations (Sheamus, Alberto Del Rio og Rusev) besejrede The New Day (Kofi Kingston, Big E og Xavier Woods)
 Brock Lesnar besejrede Dean Ambrose
 WWE Women's Championship: Charlotte besejrede Becky Lynch og Sasha Banks i en triple threat match
 The Undertaker besejrede Shane McMahon i en hell in a cell match
 Baron Corbin vandt Andre the Giant memorial battle royal 
 The Rock besejrede Erick Rowan på seks sekunder
 WWE World Heavyweight Championship: Roman Reigns besejrede Triple H

Wrestling i USA
WWE
Tv-programmer fra USA
Wrestling i 2016
Håbets hotel

{{Album
  |Titel= Håbets hotel
  |Kunstner= Michael Falch
  |Type= Studiealbum
  |Spor= 10
  |Genre= Poprock
  |Længde= 
  |Udgivet= 1989
  |Producer= 
  |Udgiver= Medley Records
  |Før= De vildeste fugle  (1988)
  |Nu= Håbets hotel  (1989)
  |Efter= Tossede verden  (1990)
  |Anmeldelser = 
}}Håbets hotel'' er det fjerde studiealbum fra den danske rocksanger Michael Falch. Det blev udgivet i 1989.

Spor 
 "Håbets Hotel" - 1:21
 "Dage" - 4:04
 "Hip Som Hap" - 4:11
 "Min Stjerne" - 3:52
 "Lykkelig Er Den" - 4:25
 "Atlanten" - 3:25
 "Så'n Bli'r Det Ikke I 90'erne" - 4:16
 "Pocahontas' Hævn" - 4:28
 "Himlen Er Næsten Blå" - 3:27
 "Kun En Drøm" - 4:44

Referencer

Eksterne henvisninger 
 Håbets hotel på Discogs

Michael Falch-album
Album fra 1989
Bojan Šaranov

Bojan Šaranov (født 22. september 1987) er en serbisk fodboldspiller, som i øjeblikket er Målmand for Radnički Niš.

Fodboldspillere fra Serbien
Fodboldspillere fra OFK Beograd
Sirksfelde

Sirksfelde er en kommune i det nordlige Tyskland, beliggende i Amt Sandesneben-Nusse i den nordvestlige del af Kreis Herzogtum Lauenburg. Kreis Herzogtum Lauenburg ligger i delstaten Slesvig-Holsten.

Geografi 
Sirksfelde ligger omkring 33 km nordøst for Hamborg, 22 km sydvest for Lübeck, 12 km nordvest for Mölln og cirka 16 km vest for Ratzeburg.

Eksterne kilder/henvisninger 

  
 Kommunens websted.
 Statistikamt Nord – Bevölkerung der Gemeinden in Schleswig-Holstein 4. Quartal 2014 (XLSX-Data) (Fortschreibung auf Basis des Zensus 2011)

Byer i Slesvig-Holsten
Byer i Kreis Herzogtum Lauenburg
Rasmus Bruun

Rasmus Bruun (født 15. januar 1983) er dansk journalist, skuespiller og medradiovært på Den Korte Radioavis og Den2Radioavis på henholdsvis Radio24syv og Den2Radio i rollen som Rasmus Bruun.

Karriere

Radio 
Rasmus Bruun kom på DRs Talenthold i 2005 og blev i januar 2007 vært på programmet Boogieradio Eftermiddag. Værtsrollen delte han med sin senere mangeårige samarbejdspartner Christian Trangbæk, som han lavede flere programmer med. Heriblandt programmet Anders' Pagt fra 2008, der vandt en Prix Nordica samme år, og De Fine Fyre på P3 i 2012. I 2013 vandt Rasmus Bruun sammen med Frederik Cilius prisen for "Årets Nyskabelse" ved Prix Radio for programmet Damernes Magazine på Radio 24syv. I sommeren 2014 lavede de to programmet Antidemokratisk Festival og senest Den Korte Radioavis, hvor Rasmus Bruun spiller nyhedsredaktøren Rasmus Bruun. Til Prix Radio 2015 vandt programmet tre priser: "Årets Nyskabelse", "Årets Satire" og "Årets Radioprogram".

TV 
Rasmus Bruun fik sin TV-debut i 2010 med programmet Pirat på DR2, som han skrev sammen med Christian Trangbæk. Et makkerskab der fortsatte med satireprogrammet Den Bitre Ende i 2012 på DR2. I 2014 skabte og spillede Rasmus Bruun med i to sæsoner af Go' Lorte Weekend, et sketchshow for børn sendt fra 2013 på DR Ultra, sammen med Christian Trangbæk og Frederik Cilius. De tre videreførte samarbejdet i programmet Skråt op på 3. til DR Ultra i 2015. Ved siden af børneprogrammerne har Rasmus Bruun spillet med i programmer for voksne: Satireserien Partiets Mand (2014) sendt på DR2 og Sjit Happens på TV2 Zulu.

Optrædener

Film

Tv-serier

Radio 

 Den Korte Radioavis (2015-2019)

Podcast 

 Undskyld vi roder (2020–)

Referencer

Eksterne henvisninger 
 
 Den Korte Radioavis Podcast
 Den2Radioavis Den2Radio
 Go' Lorte Weekend på Immergut Productions 
 Link til det prisvindende Damernes Magazine 
 Prix Radio 2013, Årets Nyskabelse

Personer fra Thisted
Journalister fra Danmark
Ansatte i DR
Komikere fra Danmark
Skuespillere fra Danmark
Ansatte ved Radio24syv
Charles Fellows

Sir Charles Fellows (født 1799 i Nottingham, død 8. november 1860 sammesteds) var en engelsk oldgransker og rejsende.

Fellows opdagede 1827 en ny vej op til toppen af Mont Blanc, berejste fra 1832 Italien, Grækenland og Lilleasien, hvor han i Lykien gjorde store opdagelser af mindesmærker, der var helt ukendte i Europa, og som stammer dels fra tiden før landets erobring af perserne, dels fra persertiden. Her foretog han 1838 især udgravninger ved det gamle Xanthos, hvor han blandt andet opdagede en oldgræsk gravbygning fra omtrent 550 f. Kr., den såkaldte Harpy-grav, som det lykkedes ham at bringe til British Museum. Den engelske regering sendte ham derefter 1841 i spidsen for en videnskabelig ekspedition til Lykien, hvorfra han 1846 hjembragte blandt andet to mærkelige lykiske gravbygninger (nu i Mausoleum Room i British Museum). På begge læses indskrifter i lykisk skrift. Fellows har beskrevet sine opdagelser i flere værker: Journal during an excursion in Asia Minor (1839; 2. udgave 1852); Account of discoveries in Lycia (1842); The Xanthian marbles (1843); Inscribed Monuments at Xanthus (1843), Lycia, Caria, Lydia, illustrated by G. Scharf (1847); Jonic Trophy Monument excavated at Xanthus (1848); Coins of Ancient Lycia before Alexander (1855).

Kilder 

 

 

Opdagelsesrejsende fra Storbritannien
Arkæologer fra England
Faglitterære forfattere fra Storbritannien
Engelsksprogede forfattere
Briter i 1800-tallet
Personer fra Nottingham
Jakob Fellman

Jakob Fellman (født 25. marts 1795 i Rovaniemi, død 8. marts 1875 i Lappajärvi) var en finsk præst og videnskabelig forsker. 

Fellman levede hele sin præstetid i det nordligste Finland. Han lærte der det samiske sprog og skrev på det religiøse bøger. Han studerede de økonomiske og naturvidenskabelige forhold i Lapland, gav oplysning derom til finske og russiske videnskabsmænd samt skrev selv om disse ting. Fellman samlede en mængde stof til belysning af Laplands historie og oldtidsreligion, udgivet 1906 af sønnen, præsident i Vasa hovrätt, Isak Fellman, i 4 bind: Anteckningar under min Vistelse i Lappmarken af Jakob Fellman.

Kilder 

 

Præster fra Finland
Religionshistorikere
Historikere fra Finland
Suzy Eddie Izzard

Suzy Eddie Izzard (født 7. februar 1962) er en britisk stand-up komiker og skuespiller.

Udvalgt filmografi

Film 
 Velvet Goldmine (1998)
 Mystery Men (1999)
 Shadow of the Vampire (2000)
 Hollywoods hemmelighed (2001)
 Sandtrolden (2004)
 Ocean's Twelve (2004)
 Helt Vildt (2006)
 My Super Ex-Girlfriend (2006)
 Ocean's Thirteen (2007)
 Across the Universe (2007)
 Narnia: Prins Caspian (2008)
 Operation Valkyrie (2008)
 Victoria & Abdul (2017)

Tv-serier 
 The Riches (2007–08; 20 afsnit)
 Hannibal (2013–15; 6 afsnit)

Eksterne henvisninger 

 
 

Filmskuespillere fra England
Standupkomikere
Tv-skuespillere fra England
Stemmeskuespillere
LGBT-personer
Camille Flammarion

Camille Flammarion (født 26. februar 1842 i Montigny le Roi, Haute-Marne, død 7. juni 1925) var en fransk astronom.

Flammarion begyndte at studere teologi i Langres og Paris, men vendte sig 1858 til astronomien og var i 4 år ansat som beregner ved Bureau des longitudes. I 1863 overtog han redaktionen af Cosmos efter abbed Moigno og 1865 den videnskabelige del af Siècle.

På denne tid vakte Flammarion opsigt ved sine populære forelæsninger om astronomien og arbejdede senere gennem talrige skrifter med held på at vække interessen for denne videnskab. Blandt disse mærkes: Les merveilles célestes (1865); Études et lectures sur l'astronomie (9 bind, 1866—80); Astronomie populaire (1880, oversat på svensk); Les étoiles (1881); Les terres du ciel (1877); La planète Mars, I—II (1892, 1909), Catalogue des étoiles multiples (1878); Atlas céleste, etc. I 1882 grundede Flammarion månedsskriftet L'Astronomie, der bestod til 1894. I 1887 var han med at stifte Société astronomique de France, hvis første præsident han var; senere var han selskabets generalsekretær og hovedredaktør for dets månedlige Bulletin. Hans 1883 i Juvisy syd for Paris grundede og ved donationer godt udstyrede observatorium var knyttet til dette selskab. 

Flammarion arbejdede også med meteorologi og foretog 1868 flere ballonfarter for at studere fugtigheden og strømningerne i de højere luftlag (Mes voyages aériens, 1870; L'atmosphère 1871). 

Ved siden heraf udfoldede han en meget produktiv skønlitterær virksomhed, der vakte stor opsigt hos samtiden såvel i som uden for Frankrig og gjorde hans navn kendt. I disse litterære arbejder flagrer han fra det ene til det andet af menneskeåndens vanskeligste problemer, udødelighed, spiritisme, uendelighed osv. og meddeler sine fantasifulde tanker om dem alle. Mest kendt er La pluralité des mondes habités (1862), der er oversat til så godt som alle europæiske sprog, herunder til dansk af Peter Mariager ("Beboede Verdener", 1867, 4. udgave 1894); Lumen (1872); Dieu dans la nature (1866); Uranie (1889) og La fin du monde (1894); de to sidstnævnte er oversatte til dansk af K.L. Müllen under titlerne "Urania" (1890, 2. udgave 1895) og "Verdens Undergang" (1895). I 1911 udgav han sine erindringer Mémoires.

Kilder 
 
  

Astronomer fra Frankrig
Faglitterære forfattere fra Frankrig
Fransksprogede forfattere
Franskmænd i 1800-tallet
Franskmænd i 1900-tallet
Silje Holtan

Silje Holtan Knudsen (født 22. juli 1983 i Vejen) er en dansk-norsk sangerinde og sangskriver. Hun debuterede med pladen Unlimited Colours i 2010, og i 2015 udgav hun albummet Picture me. Silje Holtan fik en lille kommerciel succes med sangen On And On i 2015.

Karriere 
Silje Holtan er uddannet på musikkonservatoriet i Esbjerg med rytmisk sang som hovedfag. Hendes primære beskæftigelse er efterskolelærer.

I 2010 udgav hun pladen Unlimited Colours, og i forbindelse med udgivelsen af den spillede Holtan koncerter, bl.a på Jelling Festival og som support for Katie Melua.

I 2015 udgav Silje Holtan albummet Picture Me.

Diskografi 
Studiealbum
 Unlimited Colours (2010)
 Picture Me (2015)

Eksterne henvisninger 
 Officiel dansk hjemmeside 
 Siljes YouTube
 Siljes Facebook
 CAPAC anbefaler
 Jydske Vestkysten om udgivelsen af Unlimited Colours 
 DR - musik

Sangere fra Danmark
Personer fra Vejen